
Beszámoló a Zalakaros Kistérség Többcélú Társulása
2019. évi tevékenyégéről


[bookmark: pr80]Hivatkozva a Magyarország helyi önkormányzatairól szóló 2011. évi CLXXXIX. törvény 93. § 14. pontjára a Társulási Megállapodás 14./1. pontja alapján „A társulási tanácsba delegált képviselők évente legalább egy alkalommal beszámolnak képviselő- testületeiknek a társulási tanácsban végzett tevékenységükről.”

A Társulási Tanács

A Társulási Tanács 2019. november 15-ig 5 ülésén 32 db határozatot hozott. A 2019 évben még egy Társulási ülés várható, mely jogszabályi előírások szerint kötelező. 

A Társulási megállapodást a házisegítségnyújtás feladat ellátáshoz történt csatlakozás miatt 2019. évben módosítani kellett. 

Az Amerikai Iskolabusz Kft. szembeni bírósági per lezárult, a Kft. teljesítette fizetési kötelezettségét, így a Társulás és a busz vásárlásához adott előleget biztosító Önkormányzat (Gelse) megtörtént az elszámolás. 2019 évben szintén értékesítésre került egy autóbusz korára és fenntartási költségeire tekintettel, így a Társulás tulajdonában 1 db kistérségi közlekedést biztosító gépjármű maradt, amit a Tankerületi Központ üzemeltet. 

A Társulás 2019. évi költségvetése

A Társulás a központi költségvetésből járó normatív támogatásból, a települések működési hozzájárulásaiból, és pályázati támogatásból biztosítja bevételeit. A 2019. évi költségvetését 52.323e Ft bevétellel és 52.323e Ft kiadással tervezte meg, a Társulás költségvetése tartalmazza a Szociális Alapellátó Szolgálat költségvetését is, mely 42.714 eFt kiadási és bevételi főösszeggel rendelkezik. A költségvetési határozat 1 alkalommal módosult.

A Társulás tevékenységei

Zalakaros Kistérség Többcélú Társulása a Társulási Megállapodásban (TM) vállalt feladatainak ellátásáról gondoskodik.

A Többcélú Társuláson keresztül az alábbi feladatok ellátása történik:

1. Szociális alapszolgáltatási feladatok:
A Társulás fenntartásában működő Szociális Alapellátó Szolgálat intézmény működésében a jogszabályi változások következtében 2017. január 1. napjától jelentős változások következtek be. Család- és gyermekjóléti szolgáltatás kikerült az ellátandó tevékenységek közül.
- Házi segítségnyújtás 
A szolgáltatási terület 2019. évben bővült, 3 település csatlakozott a feladatellátáshoz Galambok, Sand és Zalakomár település.
A szolgáltatás ellátási területe: Balatonmagyaród, Pat, Zalaújlak, Csapi, Zalakaros, Zalamerenye, Garabonc, Nagyrada, Zalaszabar, Orosztony, Kerecseny, Kilimán, Gelse, Gelsesziget, Kisrécse, Zalasárszeg, Galambok, Sand, Zalakomár. 
Új igénybevevő: 48 fő
Megszűnt: 25 fő
Igénybevevő: 92 ellátott
(Szociális segítésben részesül 0 fő, személyi gondozásban 92 fő)
Korlátozó gondnokság alatt álló ellátott: 1 fő
Kizáró gondnokság alatt álló ellátott: 2 fő

2. Területfejlesztési feladatok
2019. évben futó pályázat:
Közösségi közlekedés komplex fejlesztése Keszthelyen és a Zalakarosi kistérségben
[bookmark: _GoBack]A projekt kivitelezése lezárult, a kapcsolódó földhivatali bejegyzések és ügyvédi munkák (ajándékozási szerződések megkötésének lebonyolítása a földterületek önkormányzati tulajdonba adása, valamint földterületek állami tulajdonba vétele érdekében befejeződtek. Az ingatlan átvezetések határideje: legkésőbb a fenntartási idő vége, 2022. április.
Helyi klímastratégiák kidolgozása, valamint a klímatudatosságot erősítő szemléletformálás
A KEHOP-1.2.1 kertében kiírásra került pályázatot a pályázatban résztvevő települések kistérségi szinten benyújtották. A pályázat benyújtásáért valamint a pályázat további feladataiért Ódor László Lajos polgármester a felelős személy. 
Defibrillátor készülékek beszerzésére irányuló pályázat
A pályázat beadása még folyamatban van. A Kistérség felhatalmazta Ódor László Lajos polgármestert a pályázat előkészítési munkálatainak koordinálására. 

Munkaszervezeti feladatok ellátása
2019-ben is a Társulás munkaszervezeti feladatait a Zalakarosi Közös Önkormányzati Hivatal látja el. A feladatok elvégzéséhez a Társulás tagönkormányzatai működési hozzájárulás megfizetésével járulnak hozzá. A Társulás munkaszervezeti feladatait nevesítve (természetesen a feladat jellegétől függően ennél több kolléga is részt vesz a munkában pl. projektmenedzser, beruházási ügyintéző, pénzügyi osztályvezető, jegyző) 1 fő látta el: 2019. évben is Gaál Krisztina személyzeti- és önkormányzati referens látja el a munkaköri leírásának megfelelően a Társulás munkaszervezeti feladatait is.

Zalakaros, 2019. november 12.

